Edmond Tapsoba

Edmond Fayçal Tapsoba (sündinud 2. veebruaril 1999 Ouagadougous) on Burkina Faso jalgpallur, kes mängib keskkaitsjana Saksamaa kõrgliigaklubis Leverkuseni Bayer ja Burkina Faso jalgpallikoondises.

Ta alustas klubikarjääri Burkina Faso jalgpalliklubides Salitas ja US Ouagadougou.

2017. aastal liitus ta Portugali klubiga Leixões, kuid klubi põhimeeskonnas ta liigadebüüti ei teinud. Aasta hiljem siirdus ta teise Portugali klubisse Vitória de Guimarães. Hooajal 2018/19 mängis ta Vitória de Guimarãesi reservmeeskonnas Portugali esiliigas. Portugali kõrgliigas tegi ta debüüdi 18. augustil 2019 mängus Boavista vastu. Esimese värava lõi ta Portugali kõrgliigas sama aasta 14. septembril mängus Desportivo Avese vastu. Hooaja 2019/20 esimeses pooles murdis Tapsoba kohe ennast Vitória de Guimarãesi põhikoosseisu ja lõi 16 mänguga liigas neli väravat.https://int.soccerway.com/players/edmond-faycal-tapsoba/485837/ (vaadatud 6.1.2024) 2020. aasta jaanuaris valiti Tapsoba Portugali kõrgliiga kuu parimaks kaitsjaks."Melhores de janeiro 2019-20: Ricardo Horta e Kukula em destaque". ligaportugal.pt. Vaadatud 6.1.2024

2020. aasta jaanuaris sõlmis ta viie ja poole aasta pikkuse lepingu Leverkuseni Bayeriga. Saksamaa kõrgliigas tegi ta debüüdi 8. veebruaril 2020 mängus Dortmundi Borussia vastu ja lõi esimese värava aasta hiljem 21. veebruaril mängus Augsburgi vastu.

Burkina Faso jalgpallikoondises tegi Tapsoba debüüdi 24. augustil 2016 sõprusmängus Usbekistani vastu. Koondisekarjääri esimese värava lõi ta 19. novembril 2022 sõprusmängus Elevandiluuranniku vastu.https://www.transfermarkt.com/edmond-tapsoba/nationalmannschaft/spieler/564545 (vaadatud 6.1.2024) Ta kuulus Burkina Faso koondisse 2022. aasta Aafrika rahvaste karikavõistlustel, kus valiti ka turniiri sümboolsesse koosseisu.

 Viited 

Kategooria:Burkina Faso jalgpallurid
Kategooria:Leverkuseni Bayeri mängijad
Kategooria:Primeira Liga mängijad
Kategooria:Bundesliga mängijad
Kategooria:Sündinud 1999